**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. február 14-ei** ülésére

Tárgy: területhasználati kérelem – 1444/1 és 1444/2 hrsz.

**Tisztelt Képviselő-testület!**

Nesztlinger Péter kisbéri lakos a mellékelt kérelmet küldte, melyben az önkormányzat tulajdonában lévő kisbéri 1444/1 és 1444/2 hrsz. alatti ingatlanokat szeretné használatba kérni legeltetés céljára, határozatlan időre, gondozás fejébe.

A területek használatára jelenleg senkivel sem állunk szerződéses viszonyban.

Mind a két ingatlan beépítetlen terület művelési ágú, az 1444/1 hrsz. alatti 7.806 m2 nagyságú, az 1444/2 hrsz. alatti 811 m2-es. A Perczel Mór utca és az Újszőlő utca között húzódó földútról közelíthetők meg.

Az ingatlanokat javasoljuk meghirdetni hasznosításra, akár a többi, bérlővel nem rendelkező önkormányzati ingatlannal együtt, a mellékelt pályázati felhívás szerint. De dönthetnek arról is, hogy csak a most kérelmezett területeket hirdessük meg.

Legutóbb a pályázati felhívásban haszonbérleti / használati díjként 40.000,- Ft. / ha / év összeg szerepelt.

A pályázati felhívásban szereplő ingatlanok túlnyomó többsége már többször is meghirdetésre került, eddig hasznosítójuk nem akadt, a díjat ennek ismeretében kérjük megállapítani. Kiírásra kerülhet a pályázat akként is, hogy a minimálisan elvárt díjat nem jelölik meg.

Kérem Tisztelt Képviselő-testületet, hogy a kisbéri 1444/1 és 1444/2 hrsz. alatti ingaltan hasznosítása kapcsán szíveskedjen döntést hozni.

Kisbér, 2025. január 11.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

*„ A” változat:*

az önkormányzat tulajdonában lévő kisbéri 1444/1 és 1444/2 hrsz. alatti ingatlanokra területhasználati szerződést köt Nesztlinger Péterrel (2870 Kisbér, Újszőlő u. 9/b.) gondozás fejébe, legeltetés céljára, határozatlan időre azzal, hogy az önkormányzat jogosult a szerződést 30 napos határidővel indokolás nélkül felmondani.

utasítja a Kisbéri Közös Önkormányzati Hivatalt a szerződés előkészítésére és felhatalmazza a város polgármesterét annak aláírására.

**Határidő:** azonnal

**Felelős:** Sinkovicz Zoltán polgármester

Dr. Pápai Tamás jegyző

*„B” változat:*

meghirdeti hasznosításra az önkormányzat tulajdonában lévő kisbéri 1444/1 és 1444/2 hrsz. alatti ingatlanokat ……….. időre ………….. díjon.

utasítja a Kisbéri Közös Önkormányzati Hivatalt a pályázati felhívás helyben szokásos módon történő közzétételére.

**Határidő:** azonnal

**Felelős:** Dr. Pápai Tamás jegyző

*„C” változat:*

meghirdeti hasznosításra az önkormányzat tulajdonában lévő, hasznosítóval nem rendelkező ingatlanokat ………….. díjon.

utasítja a Kisbéri Közös Önkormányzati Hivatalt a pályázati felhívás helyben szokásos módon történő közzétételére.

**Határidő:** azonnal

**Felelős:** Dr. Pápai Tamás jegyző